Bucureşti, 6 apr /Agerpres/ - Wizz Air a investit 100 de milioane de euro într-o nouă bază la Sibiu şi lansează patru noi rute de pe aeroportul internaţional sibian, au anunţat, miercuri, reprezentanţii companiei aeriene.



Cele patru noi rute vizează Nuremberg, Munchen (Memmingen), Milano (Bergamo) şi Madrid. Totodată, operatorul aerian creşte numărul zborurilor către Londra (Luton) la cinci pe săptămână.



Potrivit reprezentanţilor Wizz Air, 36 de persoane din regiune vor fi angajate în cadrul echipajului pentru noua aeronavă, fapt care va duce la creşterea numărului salariaţilor din România la 600.



De asemenea, compania adaugă Suceava pe lista oraşelor de operare, de unde va oferi zboruri spre Londra (Luton). AGERPRES/(AS - autor: Florin Bărbuţă, editor: Oana Tilică)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.